Նկարում համակ զայրույթ ու կամք արտահայտող Վեհափառի դեմքը, ամուր սեղմված բռունցքներն արտահայտում են խորին համոզմունք, որ իր ժողովրդի հանդեպ կատարված ոչ մի չարագործություն անպատիժ չի մնա։ Եվ պատիժը չուշացավ. 1903թ. հոկտեմբերի 10-ին, Թիֆլիսում, հնչակյանները կազմակերպեցին հունիսի 12-ի օրենքի գլխավոր նախաձեռնող, Կովկասի փոխարքա Գոլիցինի մահափորձը։ Ծանր վիրավորված և կաթվածահար Գոլիցինը ստիպված էր հեռանալ Կովկասից։ Նրան փոխարինած Վորոնցով-Դաշկովը մեղմացրեց հայության դեմ հալածանքները. վերաբացեց հայկական դպրոցները։